
1. BENDROSIOS NUOSTATOS

[bookmark: _Hlk178588856]1.1. Šis mažos vertės viešasis pirkimas (toliau - pirkimas), vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: 1 priedas „Pasiūlymo forma“ (toliau – Pasiūlymo forma), 2 priedas „Techninė specifikacija“ (toliau – Techninė specifikacija), 3 priedas „Sutarties projektas“, 4 priedas „Įvykdytų sutarčių sąrašas“, 5 priedas „Nacionalinio saugumo reikalavimų atitikties deklaracija“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Numatomo viešojo pirkimo ir pirkimo vertės skaičiavimo metodikoje, patvirtintoje Viešųjų Pirkimų Tarnybos (toliau – VPT) direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
          1.5. Perkančiosios organizacijos asmuo, įgaliotas palaikyti tiesioginį ryšį su tiekėjais:
[bookmark: _Hlk178579273]Dėl pirkimo procedūrų - Bendrųjų reikalų skyriaus vedėja Ilona Dumšienė, tel. +370 70014942, el. paštas: ilona.dumsiene@zuv.lt;
Dėl pirkimo objekto - Bendrųjų reikalų skyriaus vyriausiasis specialistas Sigitas Narkus, tel. +370 70014906, el. paštas: sigitas.narkus@zuv.lt.

2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Žuvininkystės tarnyba prie Lietuvos Respublikos žemės ūkio ministerijos (toliau – Perkančioji organizacija) vykdo pirkimą ir numato įsigyti informacinės saugos įgaliotinio paslaugas. 
2.2. Bendra pasiūlymo kaina neturi viršyti 40 000,00 (keturiasdešimt tūkstančių eurų) Eur su PVM. Tuo atveju, jei bendra pasiūlymo kaina viršys nurodytą sumą ar pasiūlyme bus nurodytas ilgesnis Paslaugų suteikimo terminas, pasiūlymas bus atmestas kaip neatitinkantis pirkimo dokumentų reikalavimų.
2.3. Pirkimo objektas apibūdintas ir reikalavimai jam nustatyti Pirkimo sąlygų 2 priede (Techninėje specifikacijoje).

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

          3.1. Tiekėjas, dalyvaujantis pirkime, turi atitikti kvalifikacinius reikalavimus:
	Eil. Nr.
	Reikalavimas
	Atitiktį reikalavimui įrodantys dokumentai

	3.1.1.
	Tiekėjas, tiekėjų grupės partneriai kartu ar pagal prisiimtus įsipareigojimus kiti ūkio subjektai, kurių pajėgumais remiasi tiekėjas, per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) yra sėkmingai įvykdęs ar vykdo bent vieną ar daugiau, kurių objektas Saugos įgaliotinio funkcijų (angl. – CISO) vykdymo ir konsultavimo informacijos saugos tema paslaugos sutartį (-is), kurios (-ių) bendra vertė būtų ne mažesnė kaip 15 000,00 Eur su PVM.

Jeigu tiekėjas teikia informaciją apie vykdomą (-as) pirkimo sutartį (-is), laikoma, kad jo patirtis atitinka keliamą reikalavimą, jeigu vykdomos (-ų) pirkimo sutarties (-ių) įvykdyta dalis per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) yra ne mažesnė nei 15 000,00 Eur su PVM.


.
	Pateikiama:
1) Per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) įvykdytų ar vykdomų pirkimo sutarčių, kurių pirkimo objektas - saugos įgaliotinio funkcijų (angl. – CISO) vykdymo ir konsultavimo informacijos saugos tema paslaugos, sąrašas, nurodant sutarčių pavadinimus, sutarčių (įvykdytos dalies) sumas (jei tiekėjas dalyvavo jungtinėje veikloje su kitais asmenimis ar buvo pasitelkęs subtiekėjus – tiekėjo įvykdytos sutarties (projekto) dalies suma), sutarčių (projektų) pradžios ir pabaigos datas, užsakovus, kontaktinius asmenis ir
2) Sąraše nurodytų sutarčių užsakovų pažymos (patvirtintos užsakovo arba jo įgalioto asmens parašu ir įmonės antspaudu, jei turi), patvirtinančios, kad sutartiniai įsipareigojimai įvykdyti / vykdomi tinkamai, nurodant užsakovo kontaktinį asmenį, arba pasirašytas paslaugų priėmimo–perdavimo aktas, o jų nesant – tiekėjo deklaracija.
Jeigu tiekėjas (tiekėjų grupė) ketina remtis kito ūkio subjekto pajėgumais, pateikiamas ketinimų protokolas, deklaracija ar lygiavertis dokumentas, sudarytas su ūkio subjektu iki pasiūlymo pateikimo, patvirtinantis, kad šio ūkio subjekto ištekliai vykdant pirkimo sutartį, tiekėjui bus prieinami.
Perkančioji organizacija, norėdama įsitikinti arba siekdama pasitikslinti pateiktą informaciją, pasilieka teisę atskiru prašymu prašyti pateikti vykdytų sutarčių kopijas arba išrašus iš sutarčių objektą apibūdinančius dokumentus. 
Perkančioji organizacija, siekdama patikslinti informaciją apie vykdytą sutartį, pasilieka teisę be išankstinio įspėjimo susisiekti su teikėjo nurodytu užsakovo atstovu.
Pateikiamas atsakymas CVP IS priemonėmis ir dokumentas elektroninėje formoje

	3.1.2.
	Teikėjas turi turėti ne mažiau kaip vieną saugumo eksperto lygio specialistą ir procesų analizės specialistą turintį:


1) Saugumo eksperto:
Pateikti galiojantį CISSP, CEH, CISM (arba lygiavertį) tarptautiniu mastu pripažįstamą procesų analizės specialisto sertifikatą;

1.1.	ne trumpesnę nei 2 (dviejų) metų darbo patirtį teikiant Informacinio/Kibernetinio saugumo, analizės paslaugas;

1.2. dalyvavimo, bent 2 (dvejose) su informaciniais saugumo sprendimais susijusiais projektais, CISO arba lygiavertėse pareigose.

2) Procesų analizės specialisto:
Pateiktivgaliojantį ISO/IEC 27001 Lead Auditor  (arba lygiavertį) tarptautiniu mastu pripažįstamą procesų analizės specialisto sertifikatą;

2.1.	ne trumpesnę nei 2 (dviejų) metų darbo patirtį teikiant Procesų analizės paslaugas;



Pastaba. Teikėjas turi užtikrinti, kad paslaugos perkančiajai organizacijai bus teikiamos lietuvių kalba arba bus užtikrintas tinkamas vertimas į lietuvių kalbą (žodžiu ir raštu), kuris bus apmokamas tiekėjo sąskaita
	Pateikiama: Laisvos formos Tiekėjo siūlomų ekspertų/specialistų sąrašas, kuriame turi būti nurodyti siūlomų ekspertų/specialistų vardai, pavardės, siūlomos pareigos vykdant sutartį. 
1) Saugumo eksperto:
· galiojantį CISSP, CEH, CISM (arba lygiavertį) tarptautiniu mastu pripažįstamą procesų analizės specialisto sertifikatą;
Taip pat pateikti:
1.1. 1.2. punktuose nurodytus dokumentus apie  dalyvavimą su informaciniais saugumo sprendimais susijusiame projekte, CISO arba lygiavertėse pareigose.

2) Procesų analizės specialisto:

· galiojantį ISO/IEC 27001 Lead Auditor  (arba lygiavertį) tarptautiniu mastu pripažįstamą procesų analizės specialisto sertifikatą;
Taip pat pateikti:
2.1. punkte nurodytus dokumentus apie darbo patirtį atliekant Procesų analizės paslaugas.

Kartu su šiuo sąrašu su pasiūlymu turi būti pateikta kiekvieno siūlomo eksperto/specialisto: 

Laisvos formos turimos darbo patirties ir kvalifikacijos aprašymą su informacija apie turimą patirtį ir kvalifikaciją.


       
 3.2. Tiekėjų pašalinimo pagrindai ir aplinkos apsaugos vadybos sistemos standartai netaikomi. 
           3.3 Pirkime dalyvaujantis tiekėjas turi turėti teisę verstis veikla, kuri reikalinga pirkimo sutarčiai tinkamai įvykdyti: Netikrinama. 
          3.4. Tiekėjas pasiūlyme turi nurodyti, kokius subtiekėjus (jeigu jie žinomi) jis ketina pasitelkti (Pirkimo sąlygų 1 priedas).
          3.5. Tiekėjas gali remtis kitų ūkio subjektų pajėgumais, neatsižvelgiant į ryšio su tais ūkio subjektais teisinį pobūdį. Kai Tiekėjas pageidauja remtis kitų ūkio subjektų pajėgumais, jis privalo Perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Įrodymui Tiekėjai turi pateikti darbo sutartis ar kitus dokumentus (pvz., ketinimų protokolus), kurie patvirtintų, kad Tiekėjams kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
3.6. Vykdomas žaliasis pirkimas, vadovaujantis Aplinkos   apsaugos   kriterijų   taikymo,   vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio13 d. įsakymo Nr. D1-401 redakcija), 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. 
	Pastabos:

	(i) Tais atvejais, kai kiti norminiai teisės aktai numato pareigą tiekėjui turėti specifinę teisę verstis sertifikuojama (licencijuojama) veikla, pareiga pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus ar buvo įrašytas klaidingai (galimas pasiūlymų trūkumo taisymas, jei jį lėmė išimtinai netikslios pirkimo dokumentų sąlygos).

	(ii) Tuo atveju, jeigu tiekėjo kvalifikacija dėl teisės verstis atitinkama veikla netikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys, nė vėliau kaip iki pirkimo sutarties pasirašymo. 



4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad Perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į Perkančiąją organizaciją galima ne vėliau kaip likus 2 (dvejoms) darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir Perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems Tiekėjams. Jei paaiškinimai ar patikslinimai teikiami Perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 (vienai) darbo dienai iki pasiūlymų pateikimo termino pabaigos. Jei Perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tam, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina Tiekėjų anonimiškumą, t. y. užtikrina, kad Tiekėjai nesužinotų kitų Tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus Tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems Tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su Tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS

           5.1. Tiekėjas gali pateikti tik vieną pasiūlymą. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios Sutarties Šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) Sutarties vertę. Taip pat turi būti pateikta kontaktinė informacija apie asmenį, atstovaujantį ūkio subjektų grupei bendraujant su Perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., .pdf, .docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą (kartu su Pasiūlymo priedu, kurį Tiekėjas turi užpildyti ir pateikti su Pasiūlymu) ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos Tiekėjo išlaidos, būtinos pirkimo Sutarties įvykdymui.
5.7. Pasiūlyme Tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu Perkančiajai organizacijai kyla abejonių dėl Tiekėjo pasiūlyme nurodytos informacijos konfidencialumo, ji privalo prašyti Tiekėjo įrodyti, kodėl nurodyta informacija yra konfidenciali. Jeigu Tiekėjas nepateikia tokių įrodymų arba pateikia nepakankamus įrodymus, laikoma, kad tokia informacija yra nekonfidenciali.
5.8. Pasiūlymą sudaro Tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma (kartu su Pasiūlymo priedu);
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus tiekėjo vardu, kopija (jeigu pasiūlymą pateikia ne Tiekėjo vadovas);
5.8.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);
5.8.1.4. kita reikalaujama informacija ir dokumentai;
5.8.1.5. Tiekėjo atitiktį reikalavimams Tiekėjui patvirtinantys dokumentai;
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 90 (devyniasdešimt) dienų nuo pasiūlymų pateikimo termino pabaigos. Perkančioji organizacija turi teisę prašyti, kad Tiekėjas pratęstų pasiūlymo galiojimą, o Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki Skelbimo II dalies 5 punkte nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja pasiūlymą pasirašyti kvalifikuotu elektroniniu parašu.
5.12. Iki pasiūlymų pateikimo termino pabaigos, Tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu Perkančioji organizacija jį gavo iki pasiūlymų pateikimo termino pabaigos.
5.13. Tiekėjas pasiūlyme turi nurodyti ūkio subjektus, kurių pajėgumais remiasi, kad atitiktų tam tikrus reikalavimus Tiekėjui ir pateikti įrodymus, patvirtinančius, kad Tiekėjui šių ūkio subjektų ištekliai bus prieinami vykdant pirkimo sutartį.

6. PASIŪLYMŲ ŠIFRAVIMAS
6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemones, Tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu arba raštu. Tokiu atveju Tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais);
6.1.3. Tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus (ir nepateikė (dėl jo paties kaltės) slaptažodžio arba pateikė neteisingą slaptažodį) – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).


7. SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su pasiūlymais vyks žr. pirkimo skelbimą.
7.2. Ekonomiškai naudingiausias pasiūlymas išrenkamas pagal kainą.
7.3. Pirkimo metu Perkančioji organizacija su Tiekėjais nesiderės.
7.4. Pasiūlymų vertinimo metu Perkančioji organizacija:
7.4.1. įvertina, ar pagal pateiktuose dokumentuose nurodytą informaciją Tiekėjas atitinka reikalavimus Tiekėjui ir priima sprendimą dėl kiekvieno Tiekėjo atitikties reikalavimams Tiekėjui. Teisę dalyvauti tolesnėse pirkimo procedūrose turi tik keliamus reikalavimus atitinkantys Tiekėjai;
7.4.2. kiekvienas Tiekėjas informuojamas apie jo patikrinimo rezultatus. Jei Tiekėjas šalinamas iš pirkimo, jam nurodomas pašalinimo pagrindas;
7.4.3. įvertina, ar Tiekėjo siūlomas pirkimo objektas atitinka pirkimo dokumentuose nustatytus reikalavimus;
7.4.4. įvertina, ar Tiekėjo pasiūlyme nėra nurodytos kainos apskaičiavimo klaidų;
7.4.5. įvertina, ar Tiekėjo pasiūlyme nurodyta kaina nėra per didelė ir Perkančiajai organizacijai nepriimtina;
7.4.6. įvertina, ar Tiekėjo pasiūlyme nurodyta kaina (jos sudedamosios dalys) neatrodo neįprastai maža.
7.5. Jeigu Tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija, nepažeisdama lygiateisiškumo ir skaidrumo principų, prašo Tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl Tiekėjo pašalinimo pagrindų nebuvimo, atitikties kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams, Tiekėjo įgaliojimas asmeniui pasirašyti pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
7.6. Perkančioji organizacija gali prašyti Tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.7. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, Perkančioji organizacija prašo Tiekėją ją pagrįsti, vadovaujantis VPĮ 57 straipsnio 2 ir 3 dalių nuostatomis.
7.8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, Tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.9. Sudaroma pasiūlymų eilė. Į pasiūlymų eilę įtraukiami Tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių Tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas Tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus liko vienas Tiekėjas.
7.10. Nustatomas pirkimo laimėtojas. Laimėtoju gali būti pasirenkamas tik toks Tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir Perkančiajai organizacijai nepriimtina.
7.11. Perkančioji organizacija suinteresuotiems dalyviams ne vėliau kaip per 5 (penkias) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, Perkančioji organizacija taip pat nurodo priežastis, dėl kurių priimtas toks sprendimas.
7.12. Tiekėjas, kurio pasiūlymas laimėjo, kviečiamas sudaryti pirkimo sutartį.

8. KITOS SĄLYGOS IR INFORMACIJA

8.1. Pirkimo sutarties sudarymo atidėjimo terminas netaikomas;
8.1.1. Perkančioji organizacija, gavusi Tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo (preliminariosios) sutarties anksčiau negu po 5 (penkių) darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala Tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.

9. PIRKIMO SUTARTIES SĄLYGOS
9.1. Pirkimo sutarties projektas pateikiamas pirkimo sąlygų 3 priede.

10. PIRKIMO SĄLYGŲ PRIEDAI
10.1. Pirkimo sąlygų sudedamoji dalis yra pirkimo sąlygų priedai:
10.1.1. 1 priedas Pasiūlymo forma;
10.1.2. 2 priedas Techninė specifikacija;
10.1.3. 3 priedas Sutarties projektas;
10.1.4. 4 priedas Įvykdytų sutarčių sąrašas;
10.1.5. 5 priedas Nacionalinio saugumo reikalavimų atitikties deklaracija.

